നീ എനിക്കെതിരെ മാത്രമെന്തിനാണ് ഇത്രയും വേഗതയില് പന്തെറിഞ്ഞത്, ബുംറയോട് ആന്ഡേഴ്സന് പറഞ്ഞ കാര്യം വെളിപ്പെടുത്തി രവിചന്ദ്രന് ലോര്ഡ്സില് നടന്ന രണ്ടാം ടെസ്റ്റില് ഇന്ത്യന് ഫാസ്റ്റ് ബൗളര് ജസ്പ്രീത് ബുംറയ്ക്കെതിരെ ഇംഗ്ലണ്ട് താരം ജെയിംസ് ആന്ഡേഴ്സന് പറഞ്ഞ കാര്യം വെളിപ്പെടുത്തി ഇന്ത്യന് സ്പിന്നര് രവിചന്ദ്രന് അശ്വിന്. മൂന്നാം ദിനത്തിലെ കളിയ്ക്ക് ശേഷം ഇരുവരും തമ്മില് നടന്ന വാക്ക്പോരായിരുന്നു തുടര്ന്ന് നാടകീയ സംഭവങ്ങളിലേക്കും താരങ്ങള് തമ്മിലുള്ള കൂടുതല് വാക്ക്പോരിലേക്കും നയിച്ചത്. Picture Source : Twitter തന്റെ യൂട്യൂബ് ചാനലില് ഇന്ത്യന് ഫീല്ഡിങ് കോച്ച് ആര് ശ്രീധരുമായി നടത്തിയ അഭിമുഖത്തിലാണ് മത്സരത്തിലെ വാക്കേറ്റങ്ങള്ക്ക് വഴിയൊരുക്കിയ സംഭവം രവിചന്ദ്രന് അശ്വിന് വെളിപ്പെടുത്തിയത്. ജെയിംസ് ആന്ഡേഴ്സനെ പോലെയൊരു താരത്തില് നിന്നുമുള്ള ഇത്തരത്തിലൊരു പ്രതികരണം തന്നെ അത്ഭുതപെടുത്തിയാണെന്നും ബുംറയ്ക്കെതിരെ ആന്ഡേഴ്സന് പ്രയോഗിച്ച വാക്കുകള് ഇന്ത്യന് ടീമിനെ ഒന്നടങ്കം ചൊടിപ്പിച്ചുവെന്നും അതിന്റെ പ്രതിഫലനമാണ് അഞ്ചാം ദിനത്തില് കണ്ടതെന്നും അശ്വിന് പറഞ്ഞു. Picture Source : Twitter നീയെന്തിനാണ് ഇത്രയും വേഗത്തില് ബൗള് ചെയ്യുന്നത്, ഞാന് നിനക്കെതിരെ ഇങ്ങനെ ചെയ്തില്ലല്ലോ, ഇതുവരെ നീ 80mph വേഗതയിലാണ് പന്തെറിഞ്ഞുകൊണ്ടിരുന്നത്. എന്നെകണ്ടയുടനെ നീയെന്തിനാണ് 90 വേഗതയില് എറിയുന്നത്. ? ആന്ഡേഴ്സന് ബുംറയോട് പറഞ്ഞതായി അശ്വിന് പറഞ്ഞു. Picture Source : Twitter ബുംറയുടെ വേഗതയേറിയ പന്തില് ആന്ഡേഴ്സന് പതറിയിട്ടുണ്ടാകാമെന്നും എന്നാല് ഇത്തരത്തിലുള്ള പ്രതികരണം പ്രതീക്ഷിച്ചില്ലയെന്നും അശ്വിന് പറഞ്ഞു. എന്നാല് ഇതിനുപുറമെ പുറത്തുപറയാന് സാധിക്കാത്ത മോശം വാക്കുകള് ആന്ഡേഴ്സന് ബുംറയ്ക്ക് നേരെ പ്രയോഗിച്ചുവെന്നും അശ്വിന് പറഞ്ഞു. മത്സരത്തില് 151 റണ്സിനാണ് ഇന്ത്യ വിജയിച്ചത്. ഇന്ത്യ ഉയര്ത്തിയ 272 റണ്സിന്റെ വിജയലക്ഷ്യം പിന്തുടര്ന്ന ഇംഗ്ലണ്ടിന് രണ്ടാം ഇന്നിങ്സില് 120 റണ്സ് നേടാന് മാത്രമേ സാധിച്ചുള്ളൂ. വിജയത്തോടെ 5 മത്സരങ്ങളുടെ പരമ്ബരയില് ഇന്ത്യ 10 ന് മുന്പിലെത്തുകയും ചെയ്തിരുന്നു. ഓഗസ്റ്റ് 25 ന് ലീഡ്സിലാണ് പരമ്ബരയിലെ മൂന്നാം മത്സരം. Picture Source : Twitter